6173 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΝΟΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

605 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός προϊσταμένων οργανικών μονάδων σε Ασφαλι¬ 
στικούς Οργανισμούς υπαγόμενους στο Τπ. Υγείας, Πρό¬ 
νοιας & Κοιν. Ασφαλίσεων. 1 

Καθορισμός προϊσταμένων οργανικών μονάδων σε Ασφαλι¬ 
στικούς Οργανισμούς υπαγομένους στο ΐπ. Υγείας, Πρό¬ 
νοιας & Κοιν. Ασφαλίσεων. 2 

Καθορισμός προϊσταμένων οργανικών μονάδων σε Ασφαλι¬ 
στικούς Οργανισμούς υπαγομένους στο Υπ. Υγείας, Πρό¬ 
νοιας & Κοιν. Ασφαλίσεων ;. 3 

Τροποποίηση της 211/2858/24.12.77 (ΦΕΚ 3/9.1.78 
τ.Β') απόφασης του Υπουργού Κοινωνικών Ασφαλίσεων 4 

Επέκταση διατάξεων του ν. 1505/84 στους συνταξιούχους 


του Ταμείου Αρωγής Υπαλλήλων Υπηρεσίας Πολιτικής 


Αεροπορίας. 5 

Καθορισμός ποσοστού που θα παρακρατεί ο Δ.Σ. Ορεστιάδας 
από αμοιβές μελών του . 6 

Καθορισμός ποσοστού που θα παρακρατεί ο Δ.Σ. Ορεστιάδας 
από αμοιβές μελών του . 7 

Καθορισμός ποσοστού που παρακρατεί ο Δ.Σ. Ορεστιάδας από 
αμοιβές μελών του. 8 


Κατάργηση ίδιου νομικού προσώπου με το όνομα «ΚΟΙΝΟ¬ 
ΤΙΚΗ ΒΙΒΛΙΟΘΗΚΗ ΚΑΙΝΟΥΡΓΙΟΥ-ΤΡΙΧΩΝΙΔΑΣ» 9 

Καθορισμός οικοσίτων ζώων που μπορεί να διατηρεί κάθε οι¬ 
κογένεια χωρίς άδεια στις κωμοπόλεις, χωριά και συνοικι¬ 
σμούς του Ν. Άρτας . 

Σύσταση αναπτυξιακού συνδέσμου Κοινοτήτων Αγίου Δημη- 
τρίου. Τετραλόφου, Πολυμύλου, Μαυροδενδρίου, Ποντο¬ 
κώμης, Κλείτου, Ακρινής, Ρυακίου, Βοσκοχωρίου, Αγ. 
Χαράλαμπου, Καπνοχωρίου, Κοιλάδας και Αυγής Ν. Κο¬ 
ζάνης ... 

Κύρωση αναδασμού αγρ/τος Αγ. Δημητρίου Ν. Μαγνη¬ 
σίας . 

Διορισμός μελών Διοικητικού Δικαστηρίου Στρατιωτικών 
Επιτάξεων Ν. Φωκίδας . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 35/1716 (1) 

Καθορισμός προϊσταμένων οργανικών μονάδων σε Ασφαλιστι¬ 
κούς Οργανισμούς υπαγομένους στο Υπ. Υγείας Πρόνοιας & 
Κοιν. Ασφαλίσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το εδάφιο β της παραγράφου 10 του άρθρου 9 του Ν. 
1586/86 (ΦΕΚ 37/Α/86) «Βαθμολογική διάρθρωση των θέ¬ 
σεων του Δημοσίου, ν.π.δ.δ. και των ΟΤΑ και άλλες διατάξεις». 

2. Την παρ. 8 του άρθρου 16 του Ν. 1586/86. 

3. Τη γνώμη του Δ.Σ. των Ασφαλιστικών'Οργανισμών, απο¬ 
φασίζουμε: 

Καθορίζουμε τους κλάδους των οποίων οι υπάλληλοι κρίνονται 
για την κατάληψη θέσεων προϊσταμένων των οργανικών μονά¬ 
δων των πιο κάτω Ταμείων: 

1. ΤΑΜΕΙΟ ΣΥΝΤΑΞΕΩΝ ΠΡΟΣΩΠΙΚΟΥ ΕΦΗΜΕΡΙΔΩΝ 
ΑΘΗΝΩΝ ΚΑΙ ΘΕΣΣΑΛΟΝΙΚΗΣ 

Προϊστάμενοι των οργανικών μονάδων του Ταμείου που προ- 
βλέπονται από το Π.Δ. 29/1986 (ΦΕΚ 12/Α/86) ορίζονται ως 
εξής: 

α) Στη Διεύθυνση του Ταμείου προΤσταται υπάλληλος των 
κλάδων ΠΕ Διοικητικού - Οικονομικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού. 

β) Στα τμήματα, πλην του γραφείου Νομικών Υποθέσεων, 
προΐστανται υπάλληλοι των κλάδων ΠΕ Διοικητικού - Οικονομι¬ 
κού ή ΤΕ Διοικητικού - Λογιστικού ή ΔΕ Διοικητικού - Λογιστι¬ 
κού. 

2. ΤΑΜΕΙΟ ΑΣΦΑΛΙΣΗΣ ΙΔΙΟΚΤΗΤΩΝ ΣΥΝΤΑΚΤΩΝ ΚΑΙ 
ΥΠΑΛΛΗΛΩΝ ΤΥΠΟΥ 

Προϊστάμενοι των οργανικών μονάδων του Ταμείου που προ- 
βλέπονται από το ΓΙ.Δ. 164/77 (ΦΕΚ 53/Α/77) ορίζονται ως 
εξής: 

α) Στη Διεύθυνση του Ταμείου προΐσταται υπάλληλος των 
κλάδων ΠΕ Διοικητικού - Οικονομικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού. 

β) Στα τμήματα Διοικητικού και Λογιστηρίου προΤσταται 
υπάλληλος των κλάδων ΠΕ Διοικητικού - Οικονομικού ή ΤΕ 
11 Διοικητικού - Λογιστικού ή ΔΕ Διοικητικού - Λογιστικού. 

γ) Στο τμήμα Υγειονομικού προΤσταται υπάλληλος του κλάδου 
^ 2 ΠΕ ιατρών ειδικοτήτων ή ΠΕ ειδικοτήτων ιατρών οδοντιάτρων ή 
ΠΕ Διοικητικού - Οικονομικού. 

3. ΤΑΜΕΙΟ ΑΣΦΑΛΙΣΕΩΣ ΕΠΑΓΓΕΛΜΑΤΙΩΝ ΚΑΙ ΒΙΟ¬ 
Ι 3 ΤΕΧΝΩΝ ΤΗΣ ΕΛΛΑΔΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Α. Η υπηρεσία ΤΕΒΕ Αττικής, Ανατ. Στερεάς Ελλάδος και 
Ανατ. Πελοπόννησου αντιστοιχεί σε επίπεδο Διεύθυνσης και μετο¬ 
νομάζεται σε Δ/νση Αττικής, Ανατ. Στερεάς Ελλάδος και Ανατ. 
Πελοποννήσου. 

Β. Προϊστάμενοι των οργανικών μονάδων του Ταμείου που 
προβλέπονται από το Π.Δ. 948/77 (ΦΕΚ 322/Α/77) και του 
Π.Δ. 505/85 (ΦΕΚ 184/Α/85) ορίζονται ως εξής: 

α) Στις Διευθύνσεις της Κεντρικής και Περιφερειακής Υπηρε¬ 
σίας προΐστανται υπάλληλοι των κλάδων ΠΕ Διοικητικού - Οικο¬ 
νομικού ή ΤΕ ή ΔΕ Διοικητικού - Λογιστικού. 

β) Στη Διεύθυνση Υγειονομικού, χρέη προϊσταμένου εκτελεί ο 
υπηρετών στην Κεντρική Υπηρεσία υπάλληλος του κλάδου ΠΕ 
ιατρών ειδικοτήτων. 

γ) Στα τμήματα των Διευθύνσεων της Κεντρικής και Περιφε¬ 
ρειακών Υπηρεσιών, καθώς και στα αυτοτελή Τμήματα του Κέ¬ 
ντρου και της περιφέρειας πλην των Γραφείων Δικαστικού του 
Κέντρου και της Περιφέρειας προΐστανται υπάλληλοι των κλάδων 
ΠΕ Διοικητικού - Οικονομικού ή ΤΕ Διοικητικού - Λογιστικού ή 
ΔΕ Διοικητικού·*· Λογιστικού εκτός από το τμήμα Μηχανογρά¬ 
φησης, στο οποίο προΐσταται υπάλληλος του κλάδου ΠΕ πληρο¬ 
φορικής ή ΤΕ Πληροφορικής ή ΔΕ προσωπικού Η/Υ. 

Στα αυτοτελή γραφεία προΐστανται υπάλληλοι των Κλάδων 
ΠΕ Διοικητικού - Οικονομικού ή ΤΕ Διοικητικού - Λογιστικού ή 
ΔΕ Διοικητικού Λογιστικού. 

Στα μη αυτοτελή Γ ραφεία πρδστανται υπάλληλοι των κλάδων 
ΠΕ ή ΤΕ ή ΔΕ αντίστοιχης ειδικότητας. 

Στα γραφεία Υγειονομικού των περιφερειακών Υπηρεσιών 
προΐσταται υπάλληλος του κλάδου ΠΕ Ιατρών ειδικοτήτων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Οκτωβρίου 1987 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-♦- 

Αριθ. Φ 43/1843 (2) 

Καθορισμός προϊσταμένων οργανικών μονάδων σε Ασφαλιστι¬ 
κούς Οργανισμούς υπαγομένους στο Υπ. Υγείας, Πρόνοιας & 
Κοιν. Ασφαλίσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφ. β της παραγράφου 10 του άρθρου 9 
του Ν. 1586/86 (ΦΕΚ 37/Α/86) και τηνπαρ. 8 του άρθρου 16 
του ίδιου Νόμου. 

2. Τις γνώμες των Δ.Σ. κάθε Ασφαλιστικού Οργανισμού, απο¬ 
φασίζουμε: 

Καθορίζουμε τους κλάδους των οποίων οι υπάλληλοι κρίνονται 
για την κατάληψη θέσεων προϊσταμένων οργανικών μονάδων 
στα πιο κάτω ταμεία: 

α) Ταμείο Συντάξεων Μηχανικών και Εργοληπτών Δημοσίων 
Έργων: 

Προϊστάμενοι των οργανικών μονάδων του Ταμείου που προ- 
βλέπονται από τα Π.Δ. 1096/77 (ΦΕΚ 356/Α/77) και 
504/85 (ΦΕΚ 184/Α/85) ορίζονται από τους εξής κλάδους: 

α) Στις Διευθύνσεις του Ταμείου, πλην της Διεύθυνσης Υγειο¬ 
νομικού Κλάδου Υγείας, προΐστανται υπάλληλοι των κλάδων ΠΕ 
Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού. 

β) Στη Διεύθυνση Υγειονομικού τού Κλάδου Υγείας, προΐστα- 
νται υπάλληλοι του κλάδου ΠΕ Ιατρών. 

γ) Στα τμήματα των Διευθύνσεων της Κεντρικής Υπηρεσίας 
καθώς και στα Τμήματα των περιφερειακών υπηρεσιών, πλην 
του Γραφείου Δικαστικού, προΐστανται υπάλληλοι του κλάδου ΠΕ 
Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού εκτός από το Τμήμα Μηχανογράφησης 
και Στατιστικής στο οποίο προΐσταται υπάλληλος του Κλάδου ΠΕ 


Πληροφορικής. 

δ) Στα Περιφερειακά γραφεία του Ταμείου προΐστανται υπάλ¬ 
ληλοι του Κλάδου ΠΕ Διοικητικού - Οικονομικού ή ΔΕ Διοικητι¬ 
κού - Λογιστικού. 

2. Ταμείο Αρωγής Υπαλλήλων Υπηρεσίας Πολιτικής Αεροπο- 
ρίας. 

Καθορίζουμε τους κλάδους των οποίων οι υπάλληλοι κρίνονται 
για την κατάληψη θέσεων προϊσταμένων στις οργανικές μονάδες 
του Ταμείου που προβλέπονται από το Π.Δ. 672/79 (ΦΕΚ 
196/Α/79) ως εξής: 

α) Στο τμήμα του Ταμείου προΐστανται υπάλληλοι αποσπα- 
σμένοι από την Υ.Π.Α. (άρθρο 8 Π.Δ. 672/79) της κατηγορίας 
ΠΕ από τους κλάδους ΠΕΙ Αερολιμενικών, IIΕ2 ελεγκτών Ενα¬ 
έριας Κυκλοφορίας, ΠΕ3 Τηλεπ/νιών και ΠΕ5 Οικονομικών οι 
οποίοι να κέκτηνται πτυχίο Οικονομικών Επιστημών Πανεπιστη¬ 
μίου ή πτυχίο Α.Σ.ΟΈ.Ε., ή Ανωτάτης Βιομηχανικής Σχολής, ή 
Νομικής Σχολής Πανεπιστημίου, ή της Παντείου Ανωτάτης Σχο¬ 
λής Πολιτικών Επιστημών ή ΤΕ Διοικητικού - Λογιστικού ή ΔΕ4 
Διοικητικών. 

β) Στα Γραφεία προΐστανται υπάλληλοι από τους πιο πάνω 
Κλάδους ή υπάλληλοι των κλάδων ΤΕ Διοικητικού - Λογιστικού 
ή ΔΕ4 Διοικητικών. 

3. Ταμείο Επικουρικής Ασφάλισης Ασφαλιστών και προσωπικού 
Ασφαλιστικών Επιχειρήσεων. 

Α. Οι Υπηρεσίες του Ταμείου Επικ. Ασφάλισης Ασφαλιστών 
και Προσ/κού Ασφαλιστικών Επιχειρήσεων αντιστοιχούν σε ορ¬ 
γανική μονάδα επιπέδου Δ/νσης, η δε επιμέρους διάρθρωση αυ¬ 
τής αντιστοιχεί σε επίπεδο τμήματος. 

Β. Προϊστάμενοι των οργανικών μονάδων του Ταμείου που 
προβλέπονται από την 35114/1946 απόφαση του Υπουργού 
Εργασίας (ΦΕΚ 156/Β/46) ορίζονται από τους εξής Κλάδους: 

α) Στη Δ/νση του Ταμείου προΐστανται υπάλληλοι των κλά¬ 
δων ΠΕ Διοικητικού - Οικονομικού ή ΤΕ Διοικητικού - Λογιστι¬ 
κού ή ΔΕ Διοικητικού - Λογιστικού. 

β) Στα τμήματα προΐστανται υπάλληλοι των κλάδων ΠΕ Διοι¬ 
κητικού - Οικονομικού ή ΤΕ ή ΔΕ Διοικητικού - Λογιστικού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Οκτωβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-♦- 

Αριθ. Φ.144/1702 (3) 

Καθορισμός Προϊσταμένων οργανικών μονάδων σε Ασφαλιστι¬ 
κούς Οργανισμούς υπαγομένους στο Υπ. Υγείας, Πρόνοιας & 

Κοιν. Ασφαλίσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το εδάφιο β της παραγράφου 10 του άρθρου 9 του Ν. 
1586/86 (ΦΕΚ 37/Α/86) «Βαθμολογική διάρθρωση των θέ¬ 
σεων του Δημοσίου, ν.π.δ.δ. και των ΟΤΑ και άλλες διατάξεις». 

2. Την παρ. 8 του άρθρου 16 του Ν. 1586/86. 

3. Τη γνώμη του Δ.Σ. των Ασφαλιστικών Οργανισμών, απο¬ 
φασίζουμε: 

Καθορίζουμε τους κλάδους των οποίων οι υπάλληλοι κρίνονται 
για την κατάληψη θέσεων προϊσταμένων των οργανικών μονά¬ 
δων των πιο κάτω ταμείων: 

1. ΤΑΜΕΙΟ ΑΡΩΓΗΣ ΥΠΑΛΛΗΛΩΝ ΑΡΜΟΔΙΟΤΗΤΑΣ 
ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ¬ 
ΤΩΝ 

Προϊστάμενοι των οργανικών μονάδων του Ταμείου που προ- 
βλέπονται από το Π.Δ/γμα 517/1981 (ΦΕΚ 136/Α/81) ορί¬ 
ζονται ως εξής: 

α. Στη Διεύθυνση του Ταμείου προΐσταται υπάλληλος των 
κλάδων ΠΕ Διοικητικού - Λογιστικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β. Στα τμήματα και γραφεία προΐσταται υπάλληλος των 
Κλάδων ΠΕ Διοικητικού - Λογιστικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού. 

2. ΤΑΜΕΙΟ ΕΠΙΚΟΥΡΙΚΗΣ ΑΣΦΑΛΙΣΗΣ ΥΠΑΛΛΗΛΩΝ 
ΕΜΠΟΡΙΟΥ ΤΡΟΦΙΜΩΝ 

Οι υπηρεσίες του Ταμείου αντιστοιχούν σε επίπεδο Τμήματος 
με δύο (2) γραφεία. 

Προϊστάμενοι των οργανικών μονάδων του Ταμείου που προ- 
βλέπονται από το άρθρο 14 της 20108/2103/49 Υπουργικής 
Απόφασης (Φ.Ε.Κ 64/Β/49) ορίζονται ως εξής: 

α. Στο Τμήμα του Ταμείου προΐσταται υπάλληλος των κλά¬ 
δων ΠΕ Διοικητικού - Λογιστικού ή ΔΕ ή ΤΕ Διοικητικού - Λογι¬ 
στικού. 

β. Στα Γραφεία Λογιστηρίου και Ελέγχου και Εισπράξεώς 
Εσόδων προΐστανται υπάλληλοι των Κλάδων ΠΕ Διοικητικού - 
Λογιστικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού. 

3. ΤΑΜΕΙΟ ΕΠΙΚΟΥΡΙΚΗΣ ΑΣΦΑΛΙΣΗΣ ΠΡΟΣΩΠΙΚΟΥ 
Ο.Ε.Α.Σ ΚΑΙ ΥΓΚΤΙΛ 

Προϊστάμενοι των οργανικών μονάδων του Ταμείου που προ- 
βλέπονται από το Π.Δ/γμα 1109/77 (Φ.Ε.Κ 359/19.11.77) 
ορίζονται ως εξής: 

α. Στη Διεύθυνση του Ταμείου προΐσταται υπάλληλος των 
κλάδων ΠΕ Διοικητικού - Λογιστικού ή ΤΕ ή ΔΕ Διοικητικού - 
Λογιστικού. 

β. Στα τμήματα προΐσταται υπάλληλος των κλάδων ΠΕ Διοι¬ 
κητικού - Λογιστικού ή ΤΕ Διοικητικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού, πλην του γραφείου Δικα¬ 
στικού. 

4. ΤΑΜΕΙΟ ΠΡΟΝΟΙΑΣ ΕΡΓΟΛΗΠΤΩΝ ΔΗΜΟΣΙΩΝ ΕΡ¬ 
ΓΩΝ 

Προϊστάμενοι των οργανικών μονάδων του Ταμείου που προ- 
βλέπονται από το Π.Δ/γμα 544/85 (ΦΕΚ 192/Α/85) ορίζο¬ 
νται ως εξής: 

α. Στη Διεύθυνση του Ταμείου προΐσταται υπάλληλος των 
κλάδων ΠΕ Διοικητικού - Οικονομικού ή ΤΕ ή ΔΕ Διοικητικού - 
Λογιστικού. 

β. Στα τμήματα προΐστανται υπάλληλοι των κλάδων ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού ή ΔΕ Διοι¬ 
κητικού - Λογιστικού. 

5. ΕΠΙΚΟΥΡΙΚΟ ΤΑΜΕΙΟ ΑΣΦΑΛΙΣΕΩΣ ΚΡΕΟΠΩΛΩΝ 
ΚΑΙ ΕΡΓΑΤΟΫΠΑΛΛΗΛΩΝ ΚΡΕΑΤΟΣ 

Προϊστάμενοι των οργανικών μονάδων του Ταμείου, που προ- 
βλέπονται από το Π.Δ/γμα 275/1985 (ΦΕΚ 101/Α/85) ορί¬ 
ζονται ως εξής: 

α. Στη Διεύθυνση του ταμείου προΐσταται υπάλληλος των κλά¬ 
δων ΠΕ Διοικητικού - Οικονομικού ή ΤΕ ή ΔΕ Διοικητικού - Λο¬ 
γιστικού. 

β. Στα τμήματα προΐσταται υπάλληλος των κλάδων ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού ή ΔΕ Διοι¬ 
κητικού - Λογιστικού. 

6. ΤΑΜΕΙΟ ΠΡΟΝΟΙΑΣ ΔΙΚΑΣΤΙΚΩΝ ΕΠΙΜΕΛΗΤΩΝ 

Προϊστάμενος της οργανικής μονάδας του Ταμείου που προ- 

βλέπεται από το άρθρο 17 της 66779/1942 (Φ.Ε.Κ 159/Β/ 
42) απόφασης του Υπουργού Δικαιοσύνης και αντιστοιχεί σε επί¬ 
πεδο Διεύθυνσης, ορίζεται ως εξής: 

Στη Διεύθυνση του ταμείου προΐσταται υπάλληλος των κλά¬ 
δων ΠΕ Διοικητικού - Οικονομικού ή ΤΕ ή ΔΕ Διοικητικού - Λο¬ 
γιστικού. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αθήνα, 12 Οκτωβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 


Αριθ. Φ.211/2299 (4) 

Τροποποίηση της 211/2858/24.12.77 (ΦΕΚ 3/9.1.78 τ.Β') 
απόφασης του Υπουργού Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 9 του Α.Ν. 2682/40 
«περί ιδρύσεως του Ταμείου Προνοίας Αμίσθων Δικαστικών Κλη¬ 
τήρων» (ΦΕΚ 411 τ.Α'). 

2. Τις διατάξεις του Π.Δ/τος 574/82 (ΦΕΚ 104 τ.Α'). 

3. Τις διατάξεις του Ν. 1558/85 (ΦΕΚ 137 τ.Α'). 

4. Τις διατάξεις του άρθρου 113 του Π.Δ/τος 544/77 σε συν¬ 
δυασμό με τις διατάξεις του άρθρου 2 του Ν. 728/77. 

5. Τη 1358/2.10.87 (ΦΕΚ 535 τ.Β') κοινή" απόφαση των 
Πρωθυπουργού και Υπουργού Υγείας, Πρόνοιας και Κοιν. Ασφα¬ 
λίσεων. 

6. Τη γνώμη του Δ.Σ. του Ταμείου Προνοίας Δικαστικών Επι¬ 
μελητών που διατυπώθηκε κατά τη 19/29.9.87 συνεδρίασή 
του. 

7. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 61η/29.7.87 συνεδρίασή του της ΚΔ’ πε¬ 
ριόδου, αποφασίζουμε: 

Η Φ.211/2858/24.12.77 (ΦΕΚ 3/78 τ.Β') Υπουργική 
Απόφαση τροποποιείται ως εξής: 

«Το ποσό της εξαγοράς χρόνου προϋπηρεσίας, προ της ιδρύ- 
σεως του Ταμείου και μέχρι 12 χρόνια, των Δικαστικών Επιμε¬ 
λητών που αποκαταστάθηκαν με τις διατάξεις του άρθρου 16 του 
Ν. 1543/85, καθορίζεται στις 4.000 δρχ. για κάθε εξαγοραζό¬ 
μενο ασφαλιστικό χρόνο». 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1987 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

- ♦ - 

Αριθ. 158/2166 (5) 

Επέκταση διατάξεων του ν. 1505/84 στους συνταξιούχους του 

Ταμείου Αρωγής Υπαλλήλων Υπηρεσίας Πολιτικής Αεροπο¬ 
ρίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 12 του άρθρου 10 του Ν. 1694/87 
(ΦΕΚ 35/τ.Α’/13.3.1987). 

2. Τα άρθρα 23 παρ. 1 στοιχ. στ', 24 παρ. 1 και 2 στοιχ. γ', 
26 παρ. 1 και 27 παρ. 1 στοιχ. δ' του ν. 1558/1985 (ΦΕΚ 
137/26.7.85 τ.Α'). 

3. Τη 1358/2.10.87 κοινή απόφαση του Πρωθυπουργού και 
του Υπουργού Υγείας, Πρόνοιας και Κοιν. Ασφαλίσεων (ΦΕΚ 
535/5.10.87 τ.Β'). 

4. Τις διατάξεις του Π.Δ/τος 303/84 (ΦΕΚ 110). 

5. Τις διατάξεις του άρθρου 30 του Ν. 1027/1980, όπως 
αυτό αντικαταστάθηκε με το άρθρο 7 του Ν. 1275/1982. 

6. Τη γνώμη του Διοικητικού Συμβουλίου του Ταμείου Αρω¬ 
γής Υπαλλήλων Υπηρεσίας Πολιτικής Αεροπορίας που διατυπώ¬ 
θηκε στην 135/2 Ιουλίου 1987 συνεδρίασή του, αποφασί¬ 
ζουμε: 

Οι διαφορές που θα προκύψουν από την εφαρμογή των διατά¬ 
ξεων του άρθρου 10 του Ν. 1694/87, λόγω του επανυπολογι- 
σμού των συντάξεων που καταβάλλει το Ταμείο Αρωγής Υπαλ¬ 
λήλων Υπηρεσίας Πολιτικής Αεροπορίας (Τ.Α.Υ.Υ.Π.Α.) στους 
συνταξιούχους του, οι οποίοι αποχώρησαν από την υπηρεσία πριν 
από την 1.5.1985, καταβάλλονται ως εξής: 
ι α) Το 30% των διαφορών αυτών από 1.7.1987, β) το άλλο 
30% από 1.1.1988 καιγ) το υπόλοιπο 40% από 1.1.1989. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 22 Οκτωβρίου 1987 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

. -♦- 

Αριθ. 94914 (6) 

Καθορισμός ποσοστού που θα παρακρατεί ο Δ.Σ. Ορεστιάδας από 
αμοιβές μελών του. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 96 ν.δ. 3026/54 όπως αντικατα- 
στάθηκε από το άρθρο 2 ν. 1649/86. 

2) Την 8/15.9.87 απόφαση του Δ.Σ. του Δικηγορικού Συλλό¬ 
γου Ορεστιάδας όπως επικυρώθηκε από την 3/19.9.1987 από¬ 
φαση της Γενικής Συνέλευσης, αποφασίζουμε: 

1. Καθορίζουμε σε 30% (τριάντα τοις εκατό) το ποσοστό που 
θα παρακρατεί ο Δικηγορικός Σύλλογος Ορεστιάδας από τις 
αμοιβές των μελών του στις περιπτώσεις των παραγρ. 1 και 2 
του άρθρου 2, ν. 1649/86. 

2. Το πιο πάνω ποσοστό περιέρχεται σε ειδικό διανεμητικό λο¬ 
γαριασμό στον οποίο υπάγονται και όλες οι παραστάσεις των Δι¬ 
κηγόρων, για τις οποίες δεν είναι υποχρεωτική η έκδοση γραμ¬ 
ματίου προείσπραξης, κατ’ άρθρο 96 παραγρ. 4 Κ.Δ., όπως θα 
καθορίζει εκάστοτε το Δ.Σ. 

3. Α) Η καταβολή της εισφοράς του ειδικού διανεμητικού λο¬ 
γαριασμού είναι υποχρεωτική για τη διενέργεια καθεμιάς από τις 
διαδικαστικές πράξεις χωριστά (δηλ. κατάθεση αγωγής, αίτη¬ 
σης, κλήσης κ.λπ.). 

Β) Η μη καταβολή της πιο πάνω εισφοράς στο Δικηγορικό 
Σύλλογο Ορεστιάδας και η παράλειψη προσκόμισης του αποδει¬ 
κτικού ή άλλης ένδειξης είσπραξης αυτού καθιστά τη διαδικα¬ 
στική πράξη, παράσταση κλ. απαράδεκτη. 

4. Α) Μέλος του Δικηγορικού Συλλόγου Ορεστιάδας που απο¬ 
κλείεται, με απόφαση του Δ.Σ. από τη συμμετοχή στον παρα¬ 
πάνω ειδικό διανεμητικό λογαριασμό, έχει δικαίωμα να προσφύ- 
γει σε δεύτερο βαθμό σε πενταμελή επιτροπή, που συνιστάται ει¬ 
δικά για το σκοπό αυτό. 

Β) Η επιτροπή αυτή που εκλέγεται ταυτόχρονα με το Δ.Σ., έχει 
διάρκεια όση και η θητεία του Δ.Σ. και συμμετέχουν σ’ αυτή μέλη 
του Συλλόγου, που δεν είναι μέλη του Δ.Σ. αυτού, αποφασίζει ορι¬ 
στικά και κατά πλειοψηφία του συνόλου των μελών της σε β' 
βαθμό επί των προσφυγών των μελών. Η πρώτη επιτροπή θα 
εκλεγεί αμέσως μετά την έγκριση του καταστατικού και θα έχει 
διάρκεια όσο το υπόλοιπο της θητείας του ήδη εκλεγμένου Δ.Σ. 

5. Α) Το προϊόν της παραπάνω ειδικής εισφοράς διανέμεται 
στο τέλος κάθε τριμήνου και εξίσου στους ασκούντες αποκλει- 

! στικά, ουσιαστικά και ενεργά τη Δικηγορία, στην περιφέρεια του 
Πρωτοδικείου Ορεστιάδας και οι οποίοι κατά τη διάρκεια των 
τριών μηνών παραστάθηκαν τουλάχιστον τέσσερις φορές στο 
Πρωτοδικείο ή Πλημ/κείο και άνω, ή οκτώ φορές στο Ειρηνοδι¬ 
κείο ή Πταισματοδικείο Ορεστιάδας. 

Β) Επίσης προϋποθέσεις (σωρευτικά) συμμετοχής στον ειδικό 
διανεμητικό λογαριασμό είναι πλην των παραπάνω α) η διατή¬ 
ρηση επαγγελματικού γραφείου και β) η μόνιμη διαμονή στην πε¬ 
ριοχή του Πρωτοδικείου Ορεστιάδας. ^ 

Γ) Για όσους Δικηγόρους δεν υφίσταται η προϋπόθεση πραγ¬ 
ματοποίησης ορισμένου αριθμού παραστάσεων, είναι δυνατή η 
συμμετοχή τους στο προϊόν της διανομής, εφόσον καταβάλουν 
στο Ταμείο του Δικηγορικού Συλλόγου, πριν από το τέλος του τρι¬ 
μήνου, παράβολο που ισοδυναμεί με το άθροισμα της ειδικής ει¬ 
σφοράς τεσσάρων παραστάσεων τακτικής διαδικασίας του Πρω¬ 
τοδικείου. 

6. Α) Το Δ.Σ. του Συλλόγου αποφασίζει σε πρώτο βαθμό με 
πλειοψηφία δύο τρίτων των μελών του για τους δικαιούχους του 
λογαριασμού. 

Β) Μέλος του Συλλόγου που δεν κρίθηκε δικαιούχος μπορεί 
μέσα σε αποκλειστική προθεσμία δέκα ημερών, από τη γραπτή 


γνωστοποίηση σ’ αυτό της απόφασης αποκλεισμού του, να προ- 
σφύγει κατ’ αυτής στην ειδική 5μελή επιτροπή η οποία αποφαίνε- 
ται πλέον τελεσίδικα για το θέμα αυτό. 

Γ) Σε περίπτωση που δεν δικαιωθεί, επιστρέφονται σ’ αυτόν 
ακέραια τα ανάλογα ποσά των ειδικών εισφορών που κατέβαλε. 

7. Όσοι γράφονται για πρώτη φορά στα μητρώα του Δικηγο¬ 
ρικού Συλλόγου Ορεστιάδας και δεν υπάγονται στην παραγρ. 9 
περ. Α, δικαιούνται του αναλογούντος προϊόντος, εφόσον καταβά¬ 
λουν την προβλεπόμενη ειδική εισφορά (τέσσερις παραστάσεις τα¬ 
κτικής διαδικασίας Πρωτοδικείου). 

8. Α) Από την υποχρέωση καταβολής της πιο πάνω ειδικής ει¬ 
σφοράς απαλλάσσεται ο δικηγόρος, όταν παρέχει τις υπηρεσίες 
του προς δικηγόρο εν ενεργεία ή συνταξιούχο, μέλη του δικηγορι¬ 
κού Συλλόγου Ορεστιάδας, ή σε σύζυγο ή προς συγγενή εξ αίμα¬ 
τος ή εξ αγχιστείας, μέχρι και του τρίτου βαθμού. Οι παραπάνω 
σχέσεις δηλώνονται με υπεύθυνη δήλωση προς το Δ.Σ. 

Β) Δεν απαλλάσσονται της ειδικής εισφοράς τα μέλη του Συλ¬ 
λόγου που παρέχουν τις υπηρεσίες τους με πάγια αντιμισθία ή 
καθ’ υπόθεση στο Δημόσιο ή οποιοδήποτε Ν.Π.Δ. ή Ι.Δ. ή οργανι¬ 
σμό. 

9. Α) Όσοι γράφονται για πρώτη φορά Δικηγόροι στα μητρώα 
του Δικηγορικού Συλλόγου Ορεστιάδας και δεν ήταν γραμμένοι 
στα βιβλία ασκουμένων του Συλλόγου Ορεστιάδας σε καμιά περί¬ 
πτωση και για κανένα λόγο, δεν μπορούν να ενταχθούν στους δι¬ 
καιούχους του διανεμητικού λογαριασμού, πριν περάσει πενταε¬ 
τία τουλάχιστον ουσιαστικής και ενεργούς άσκησης του δικηγορι¬ 
κού λειτουργήματος, από την ημέρα της εγγραφής τους στο Δι¬ 
κηγορικό Σύλλογο Ορεστιάδας, εκτός αν η άσκησή τους έγινε 
υποχρεωτικά σε άλλο Δικηγορικό Σύλλογο λόγω στράτευσής 
τους και εφόσον βέβαια είναι μόνιμοι κάτοικοι της περιφέρειας 
του Πρωτοδικείου Ορεστιάδας. 

Β) Η ίδια παραπάνω δέσμευση ισχύει και για τους Δικηγόρους 
που επιθυμούν να γραφτούν στο Σύλλογο Ορεστιάδας με μετα¬ 
γραφή τους από άλλο Σύλλογο του Κράτους. 

10. Ο ειδικός διανεμητικός λογαριασμός θα καλύπτει κάθε πε¬ 
ρίπτωση μερικής ή ολικής αναπηρίας, ασθένειας ή ανικανότητας 
μέλους του Δικηγορικού Συλλόγου Ορεστιάδας, που πριν από την 
πάθησή του ήταν δικαιούχος του λογαριασμού. Η παροχή αυτή 
χορηγείται χωρίς άλλο όρο ή δέσμευση μέχρι την οριστική συντα- 
ξιοδότησή του από το Ταμείο Νομικών. 

11. Α) Πριν από κάθε διανομή θα παρακρατείται από το διανε¬ 
μητικό λογαριασμό ποσοστό τρία τοις εκατό, με σκοπό τη δη¬ 
μιουργία ειδικού λογαριασμού, για την αντιμετώπιση πραγματο¬ 
ποίησης διαφόρων πολιτιστικών, ψυχαγωγικών, κοινωνικών 
κ.λπ. εκδηλώσεων μελών του Συλλόγου και των οικογενειών 
τους. 

Β) Τη διαχείριση του προϊόντος του ειδικού αυτού λογαρια¬ 
σμού έχει το εκάστοτε Δ.Σ. 

12. Η μη εφαρμογή της απόφασης αυτής από τα μέλη του Δι¬ 
κηγορικού Συλλόγου Ορεστιάδας, αποτελεί πειθαρχικό παρά¬ 
πτωμα του Δικηγόρου,ο έλεγχος δε και η εφαρμογή των διατά- 
ξεών της ανατίθεται στο Δ.Σ. του Συλλόγου. 

13. Για κάθε αμφισβήτηση που θα γεννιέται ως προς τη δια¬ 
χείριση του διανεμητικού λογαριασμού θα αποφασίζει αποκλει¬ 
στικά το Δ.Σ., το οποίο και θα διαχειρίζεται τους λογαριασμούς. 

14. Κάθε αυξομείωση των ποσοστών γίνεται με απόφαση της 
Γενικής Συνέλευσης με την ίδια πλειοψηφία. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1987 

Με εντολή Υπουργού 
Ο Γεν. Γραμματέας 

Γ. ΑΣΗΜΑΚΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 98554 (7) 

Καθορισμός ποσοστού που θα παρακρατεί ο Δ.Σ. Ορεστιάδας από 
αμοιβές μελών του. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων 160 και 161 του κώδικα των δι¬ 
κηγόρων όπως αντικαταστάθηκαν από τα άρθρα 24 και 25 του 
Ν. 723/77. 

2) Την 8/15.9.1987 απόφαση του Δ.Σ. του Δικηγορικού 
Συλλόγου Ορεστιάδας, αποφασίζουμε: 

Καθορίζουμε σε 90% (ενενήντα τοις εκατό) το ποσοστό που θα 
παρακρατεί ο Δικηγορικός Σύλλογος Ορεστιάδας από τις αμοιβές 
των μελών του για την παράστασή τους κατά τη σύνταξη και υπο¬ 
γραφή κάθε είδους δικαιοπραξίας. 

Από το ποσό αυτό, ποσοστό 10% αποδίδεται στο Τ.Σ.Ν. και 
20% παρακρατείται από το Σύλλογο για την κάλυψη των εξόδων 
του. Το υπόλοιπο δηλ. ποσοστό 60%, θα εισέρχεται υποχρεωτικά 
στον ειδικό διανεμητικό λογαριασμό του Δικηγορικού Συλλόγου 
Ορεστιάδας ο οποίος θα λειτουργεί σύμφωνα με τα καθοριζόμενα 
στην 94914/87 απόφασή μας. 

Το ποσό που απομένει δηλ. 10% θα αποδίδεται στο-δικαιούχο 
δικηγόρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1987 
Με εντολή Υπουργού 
Ο Γεν. Γραμματέας 
Γ. ΑΣΗΜΑΚΟΠΟΥΛΟΣ 

-♦- 

Αριθ. 98555 ' (8) 

Καθορισμός ποσοστού που θα παρακρατεί ο Δ.Σ. Ορεστιάδας από 
αμοιβές μελών του. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Του άρθρου 9 ν. 1093/80. 

2) Την απόφαση του Δ.Σ. του Δικηγορικού Συλλόγου Ορεστιά¬ 
δας αρ. 8/87 που επικυρώθηκε από την 3/19.9.1987 απόφαση 
της Γενικής Συνέλευσης του Συλλόγου, αποφασίζουμε: 

Καθορίζουμε σε 75% (εβδομήντα πέντε τοις εκατό) το ποσο¬ 
στό που θα παρακρατεί ο Δικηγορικός Σύλλογος Ορεστιάδας από 
τις αμοιβές των μελών του από τις αναγκαστικές απαλλοτριώ¬ 
σεις. Για τις απαλλοτριώσεις δεν θα κόβεται ειδικό γραμμάτιο 
προείσπραξης για το διανεμητικό λογαριασμό, αλλά από το κα¬ 
θαρό εισπραττόμενο ποσό αμοιβής Δικηγόρου. Η αμοιβή του δι¬ 
κηγόρου δεν μπορεί να είναι κάτω του 10% του συνόλου της απο¬ 
ζημίωσης που εισπράττεται από τον κάθε δικαιούχο. 

Πριν από κάθε συζήτηση αίτησης απαλλοτρίωσης ο δικηγόρος 
που ανέλαβε την υπόθεση είναι υποχρεωμένος να γνωστοποιήσει 
έγγραφα το θέμα στο Σύλλογο, ώστε έγκαιρα ο Σύλλογος να συ- 
μπαρίσταται στη συζήτηση της υπόθεσης, για καλύτερο αποτέλε¬ 
σμα στην τιμή αποζημίωσης και για να παρακολουθεί γενικά την 
εξέλιξη και πορεία της υπόθεσης. Κατά την καταβολή της αποζη¬ 
μίωσης στους δικαιούχους της απαλλοτρίωσης θα παρίσταται 
υποχρεωτικά ο Δικηγορικός Σύλλογος, με εκπρόσωπό του για 
τον έλεγχο της πληρωμής και την άμεση παρακράτηση του ποσο¬ 
στού (75)%. Το ποσοστό αυτό θα περιέρχεται στο διανεμητικό 
λογαριασμό του Δικηγορικού Συλλόγου Ορεστιάδας, ο οποίος θα 
λειτουργεί σύμφωνα με τις διατάξεις της 94914/87 αποφάσεώς 
μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 1987 

Με εντολή Υπουργού 
Ο Γεν. Γραμματέας 

Γ. ΑΣΗΜΑΚΟΠΟΥΛΟΣ 


Αριθ. ΕΣ/14007 . (9) 

Κατάργηση ίδιου νομικού προσώπου με το όνομα «ΚΟΙΝΟΤΙΚΗ 
ΒΙΒΛΙΟΘΗΚΗ ΚΑΙΝΟΥΡΓΙΟΥ - ΤΡΙΧΩΝΙΔΑΣ». ' 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Την 29035/25.5.1983 απόφαση του Υπουργού Εσωτερι¬ 
κών, που εκδόθηκε σύμφωνα με τις δ/ξεις του άρθρου 137 του Ν. 
1065/80 και 21 του Ν. 1270/82, με την οποία συστήθηκε ίδιο 
νομικό πρόσωπο με το όνομα «Κοινοτική Βιβλιοθήκη Καινούρ¬ 
γιου - Τριχωνίδας» που δημοσιεύθηκε στο 347/16.6.83 ΦΕΚ 
τ.Β'. 

2. Τη 49/28.4.87 απόφαση του Κ.Σ. Καινούργιου, με την 
οποία καταργεί το ίδιο νομικό πρόσωπο «Κοινοτική Βιβλιοθήκη 
Καινούργιου - Τριχωνίδας» γιατί στην κοινότητα αυτή υπάρχει 
και άλλο νομικό πρόσωπο με το όνομα «Πνευματικό Κέντρο Κοι¬ 
νότητας Καινούργιου» με αντίστοιχο τμήμα Βιβλιοθήκης. 

3. Τις δ/ξεις της παρ. 5 του άρθρου 175 του ΔΚΚ σύμφωνα 
με τις οποίες «νομικά πρόσωπα του άρθρου αυτού που συστήθη- 
καν με οποιοδήποτε τρόπο, καταργούνται με απόφαση του νο¬ 
μάρχη, ύστερα από απόφαση του δημοτικού ή κοινοτικού συμ¬ 
βουλίου που δημοσιεύεται στην Εφημερίδα της Κυβερνήσεως», 
αποφασίζουμε: 

Καταργούμε το ίδιο νομικό πρόσωπο της Κοινότητας Και¬ 
νούργιου με το όνομα «Κοινοτική Βιβλιοθήκη Καινούργιου - Τρι¬ 
χωνίδας» που συστήθηκε με την 29035/25.5.83 απόφαση του 
Υπουργού Εσωτερικών (ΦΕΚ 347/16.6.83) επειδή στην ίδια 
κοινότητα λειτουργεί και άλλο νομικό πρόσωπο με το όνομα 
«Πνευματικό Κέντρο Κοινότητας Καινούργιου» με αντίστοιχο 
τμήμα Βιβλιοθήκης. 

Με τη σχετική απόφαση του Κ.Σ. Καινούργιου ορίσθηκε ότι 
όλη η κινητή περιουσία της καταργούμενης βιβλιοθήκης (αρχείο, 
έπιπλα κ.λπ.) μεταβιβάζεται στο νομικό πρόσωπο «Πνευματικό 
Κέντρο της κοινότητας Καινούργιου». 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Μεσολόγγι, 7 Οκτωβρίου 1987 
Ο Νομάρχης κ.α.α. 

Ο Δ/ντής Εσωτερικών 
ΑΡ. ΛΑΜΠΡΟΠΟΥΛΟΣ 

- ♦- 

Αριθ, ΥΓ. Οικ. 5889 (10) 

Καθορισμός οικοσίτων ζώων που μπορεί να διατηρεί κάθε οικο¬ 
γένεια χωρίς άδεια στις κωμοπόλεις, χωριά και συνοικισμούς 

του Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Το Ν. 3200/55 περί Διοικητικής αποκεντρώσεως όπως 
συμπληρώθηκε αργότερα. 

2. Τα άρθρα 10 και 15 της Α1β/8181/86 υγειον. Διάταξης 
που δημοσιεύθηκε στο αριθ. 623/29.9.86 Φύλλο της Εφημερί- 
δος της Κυβερνήσεως (Τ.Β.) «περί καθορισμού οικοσίτων». 

3. Την αριθ. ΥΓ. 744/5.2.86 Απόφαση Νομαρχίας Άρτας 
περί συγκροτήσεως Πρωτοβάθμιας επιτροπής ελέγχου επιχειρή¬ 
σεων σταυλισμού ζώων και επεξεργασίας ζωικών προϊόντων. 

4. Το από 9.12.86 Πρακτικό της ανωτέρω Πρωτοβάθμιας 
Επιτροπής ελέγχου επιχειρήσεων σταυλισμού ζώων. 

5. Τις ανάγκες του Νομού για τον καθορισμό οικοσίτων ζώων 
που μπορεί να διατηρεί κάθε οικογένεια χωρίς άδεια στις κωμο- 
πόλεις, χωριά και συνοικισμούς του Ν. Άρτας, και ανάλογα με 
τις τοπικές γεωργοκτηνοτροφικές ή αστικές συνθήκες που επι¬ 
κρατούν στους κατοικημένους αυτούς τόπους και εφ’ όσον τα ζώα 
ή τα πτηνά διατηρούνται σε κατάλληλες πτηνοκτηνοτροφικές 
εγκαταστάσεις σύμφωνα με τις κείμενες υγειονομικές Διατάξεις, 
αποφασίζουμε: 

1. Διαχωρίζουμε τους συνοικισμούς, χωριά και κωμοπόλεις 
του Νομού Άρτας σε δύο ζώνες: Πεδινή ζώνη και Ορεινή ζώνη. 

2. Τα χωριά Πέτα και Κομπότι κατατάσσονται στην Πεδινή 

ζώνη. 

3. Καθορίζουμε το μέγιστο αριθμό των οικοσίτων ζώων και 
πτηνών κατά είδος που επιτρέπεται να διατηρεί κάθε οικογένεια 
χωρίς.άδεια ανάλογα της ζώνης και του πληθυσμού των οικι¬ 
σμών, χωριών και κωμοπόλεων ήτοι: 

Α' ΖΩΝΗ ΠΕΔΙΝΑ ΧΩΡΙΑ 

Α. Σε παρυφές (ακραία σημεία) πόλεων άνω των 5000 κατοί¬ 
κων αριθμός μεγάλων ζώων, 0, Αιγοπροβάτων 0, πτηνών 10, 
Κουνελιών 10, χοιρομητέρων 0, χοιριδίων προς πάχυνση 0. 

Β. Σε Κωμοπόλεις από 2000 έως 5000 κατοίκους. Αριθμός 
μεγάλων ζώων 0, Αιγοπροβάτων 0, πτηνών 10, κουνελιών 10, 
χοιρομητέρων 0, χοιριδίων προς πάχυνση 0. 

Στις παρυφές: Αριθμός μεγάλων ζώων 0, Αιγοπροβάτων 2, 
πτηνών 30, κουνελιών 10, χοιρομητέρων 0, χοιριδίων 0. 

Γ. Σε χωριά από 1000 έως 2000 κατοίκους. Αριθμός μεγά¬ 
λων ζώων 0, Αιγοπροβάτων 3, πτηνών 25, κουνελιών 15, χοι- 
ρομητέρων 0, χοιριδίων προς πάχυνση 0. 

Σε παρυφές: Αριθμός μεγάλων ζώων 0, αιγοπροβάτων 10, 
πτηνών 50, κουνελιών 20, χοιρομητέρων 0, χοιριδίων προς πά¬ 
χυνση 2 (όχι όμως από την πλευρά που φυσάει ο άνεμος τους θε¬ 
ρινούς μήνες). 

Δ. Σε χωριά από 501 έως 1000 κατοίκους: Αριθμός μεγάλων 
ζώων 0, Αιγοπροβάτων 5, πτηνών 30, κουνελιών 20, χοιρομη- 
τέρων 0, χοιριδίων προς πάχυνση 0. 

Σε παρυφές: Αριθμός μεγάλων ζώων 0, αιγοπροβάτων 15, 
πτηνών 50, κουνελιών 25, χοιρομητέρων 0, χοιριδίων προς πά¬ 
χυνση 2. 

Ε. Σε χωριά κάτω των 501 κατοίκων: Αριθμός μεγάλων 
ζώων 2, αιγοπροβάτων 20, πτηνών 50, κουνελιών 25, χοιρομη- 
τέρων 0, χοιριδίων προς πάχυνση 2. 

Σε παρυφές: Αριθμός μεγάλων ζώων 2, αιγοπροβάτων 20, 
πτηνών 50, κουνελιών 30, χοιρομητέρων 0, χοιριδίων 3. 

Β' ΖΩΝΗ ΟΡΕΙΝΑ ΧΩΡΙΑ 

Α. Σε παρυφές πόλεων άνω των 5000 κατοίκων. Αριθμός με¬ 
γάλων ζώων 0, αιγοπροβάτων 0, πτηνών 10, κουνελιών 10, 
χοιρομητέρων 0, χοιριδίων προς πάχυνση 0. 

Β. Σε κωμοπόλεις από 2000 έως 5000 κατοίκους. Αριθμός 
μεγάλων ζώων 0, αιγοπροβάτων 2, πτηνών 10, κουνελιών 10, 
χοιρομητέρων 0, χοιριδίων προς πάχυνση 0. 

Σε παρυφές: Αριθμός μεγάλων ζώων 0, αιγοπροβάτων 4, 
πτηνών 30, κουνελιών 15, χοιρομητέρων 0, χοιριδίων προς πά¬ 
χυνση 0. 

Γ. Σε χωριά από 1000 έως 2000 κατοίκους: Αριθμός μεγά¬ 
λων ζώων 0, αιγοπροβάτων 8, πτηνών 25, κουνελιών 15, χοι- 
ρομητέρων 0, χοιριδίων προς πάχυνση 0. 

Σε παρυφές: Αριθμός μεγάλων ζώων 0, αιγοπροβάτων 20, 
πτηνών 50, χοιρομητέρων 0, προς πάχυνση χοιριδίων 5, κουνε¬ 
λιών 20. 

Δ. Σε χωριά από 501-1000 κατοίκους: Αριθμός μεγάλων 
ζώων 0, αιγοπροβάτων 10, πτηνών 30, κουνελιών 20, χοιρομη- 
τέρων 0, χοιριδίων προς πάχυνση 2. 

Σε παρυφές: Αριθμός μεγάλων ζώων 1, αιγοπροβάτων 30, 
πτηνών 50, κουνελιών 25, χοιρομητέρων 1, χοιριδίων προς πά¬ 
χυνση 8. 

Ε. Σε χωριά κάτω από 501 κατοίκους: Αριθμός μεγάλων 
ζώων 2, Αιγοπροβάτων 25, πτηνών 50, κουνελιών 30, χοιρο- 
μητέρων 0, χοιριδίων προς πάχυνση 5. 

Σε παρυφές: Αριθμός μεγάλων ζώων 2, αιγοπροβάτων 30, 
πτηνών 50, κουνελιών 30, χοιρομητέρων 2, χοιριδίων προς πά¬ 
χυνση 10. 

Τέλος πέραν του αριθμού ζώων και πτηνών που αναφέρονται 
στην παρούσα απόφαση, επιτρέπεται η διατήρησή τους 50 μ. 
εκτός σχεδίου Κοινοτήτων και οικισμών, αριθμός ζώων και πτη¬ 
νών που αναφέρονται στο άρθρο 10 παραγ. γ της ΑΙβ/8181 /86 
Τγειον. Διατάξεως ήτοι: Κάτω των 6 αγελάδων με τα παρά- 
γωγά τους, κάτω των 7 μόσχων, κάτω των 30 προβάτων με τα 
παράγωγά τους, κάτω των 3 χοιρομητέρων με τα παράγωγά 
τους, κάτω των 10 χοίρων παχύνσεως, κάτω των 100 ορνίθων, 
κάτω των 40 κονικλομητέρων με τα παράγωγά τους. 

Συνοικισμοί, χωριά και κωμοπόλεις που έχουν χαρακτηρισθεί 
τουριστικοί χώροι ή παρουσιάζουν τουριστικό ενδιαφέρον εξαιρού¬ 


νται της διατηρήσεως οικοσίτων ζώων. Οι ανωτέρω πτηνοτροφι- 
κές εγκαταστάσεις, θα πληρούν τους επιβαλλομένους όρους υγιει¬ 
νής και προστασίας του περιβάλλοντος οι οποίοι προβλέπονται 
από τα εδάφια 1 έως 8, υποπαραγράφου δ του άρθρου 10 της 
ανωτέρω υγειον. Διατάξεως ήτοι: 

1. Οι σταύλοι να είναι μονίμου κατασκευής. 

,2. Θα αερίζονται και θα φωτίζονται επαρκώς. 

3. Για χοίρους, βοοειδή, ιπποειδή και κουνέλια το δάπεδο θα 
είναι από αδιαπότιστο υλικό (τσιμέντο) λείο με κλίση προς φρεάτιο 
δάπεδον με συφώνιο για την αποστράγγιση των ούρων και τη σε 
συνέχεια αποχέτευσή τους επεδάφια (βόθρο). 

Για τα πουλερικά και αιγοπρόβατα το δάπεδο μπορεί να είναι 
με θερμή στρωμνή η οποία θα απομακρύνεται κατευθείαν στους 
αγρούς τρις της εβδομάδος. 

4. Οι επιφάνειες των τοίχων θα είναι λείες. 

5. Στα ανοίγματα των τοίχων θα είναι μονίμως τοποθετημένο 
συρμάτινο πλέγμα Νο. 16. 

6. Οι φάτνες και ποτίστρες θα είναι κατά προτίμηση με αδια¬ 
πότιστο υλικό. 

7. Η κόπρος των χοίρων, βοοειδών, ιπποειδών και κουνελιών 
θα συγκεντρώνεται τρεις φορές την εβδομάδα σε κοπροσωρό, η 
οποία θα έχει δάπεδο από τσιμέντο με κατάλληλη κλίση για την 
αποστράγγιση των υγρών σε βόθρο και θα καλύπτεται με στέγα¬ 
στρο για να μην επηρεάζεται από το νερό της βροχής. 

Οίκοθεν νοείται ότι οι εγκαταστάσεις των οικοσίτων ζώων και 
πτηνών θα βρίσκονται πλησιέστερα προς την οικία του ιδιοκτήτη 
τους, από κάθε άλλη οικία ή κατάστημα. 

Επίσης απαγορεύεται τα οικόσιτα ζώα και πτηνά να περιφέρο¬ 
νται ελευθέρως. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Άρτα, 14 Οκτωβρίου 1987 
Ο Νομάρχης 
ΒΑΣΙΛΗΣ ΣΙΟΥΜΑΛΑΣ 

-♦- 

Αριθ. Ε 18673 ( 11 ) 

Σύσταση αναπτυξιακού συνδέσμου Κοινοτήτων Αγίου Δημη- 
τρίου, Τετραλόφου, Πολυμύλου, Μαυροδενδρίου, Ποντοκώ¬ 
μης, Κλείτου, Ακρινής, Ρυακίου, Βοσκοχωρίου, Αγ. Χαράλα¬ 
μπου, Καπνοχωρίου, Κοιλάδας και Αυγής Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1) Τις διατάξεις του άρθρου 183 του Π.Δ. 76/85 (ΔΚΚ). 

2) Τις 29/87, 52/87, 33/87, 40/87, 49/87, 25/87, 35/ 
87, 29/87, 30/87, 22/87, 20/87, 21/87 και 17/87 νόμιμες 
αποφάσεις των κοινοτικών συμβουλίων των Κοιν/των Αγίου Δη- 
μητρίου, Τετραλόφου, Πολυμύλου, Μαυροδενδρίου, Ποντοκώ¬ 
μης, Κλείτου, Ακρινής, Ρυακίου, Βοσκοχωρίου, Αγ. Χαράλα¬ 
μπου, Καπνοχωρίου, Κοιλάδας και Αυγής, αντίστοιχα περί συ- 
στάσεως αναπτυξιακού συνδέσμου. 

3) Τη διαφωνία η οποία προκύπτει από τις αποφάσεις των Κοι¬ 
νοτικών Συμβουλίων των ως άνω Κοινοτήτων ως προς τον καθο¬ 
ρισμό της έδρας του Αναπτυξιακού Συνδέσμου, αποφασίζουμε: 

1) Συστήνουμε Αναπτυξιακό Σύνδεσμο αποτελούμενο από τις 
Κοινότητες: Αγίου Δημητρίου, Τετραλόφου, Πολυμύλου, Μαυρο¬ 
δενδρίου, Ποντοκώμης, Κλείτου, Ακρινής, Ρυακίου, Βοσκοχω¬ 
ρίου, Αγ. Χαράλαμπου, Καπνοχωρίου, Κοιλάδας και Αυγής με 
την επωνυμία «Αναπτυξιακός Σύνδεσμος Κοινοτήτων 6ης Ενό¬ 
τητας Β.Α. Τομέα Επαρχίας Κοζάνης». 

2) Σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη προγράμ¬ 
ματος ανάπτυξης της περιοχής. 

β) Η υποβοήθηση των ΟΤΑ του Συνδέσμου στην καταγραφή 
και ιεράρχηση των αναγκών στην αξιολόγηση των αναγκαίων έρ¬ 
γων υποδομής και στον προγραμματισμό τους. 

γ) Η δημιουργία ή η επέκταση Τεχνικών Υπηρεσιών και η στε- 
λέχωσή τους με το κατάλληλο επιστημονικό και τεχνικό προσω¬ 
πικό. 

δ) Η μελέτη, κατασκευή, διαχείριση και συντήρηση των έργων 

τεχνικής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή 
και συντήρηση των έργων. 

στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συστημά¬ 
των ύδρευσης, άρδευσης και αποχέτευσης των ΟΤΑ. 

θ) Η καθαριότητα καθώς και η συλλογή, αποκομιδή, η διά¬ 
θεση και η επεξεργασία των απορριμμάτων. 

ι) Η προμήθεια και διαχείριση συγκοινωνιακών μέσων, 
κ) Η μέριμνα για την εξασφάλιση γης για τη βοσκή των ζώων 
των δημοτών και η βελτίωση των βοσκοτόπων. 

3) Έσοδα του Αναπτυξιακού Συνδέσμου είναι: 

α) Εισφορά των μελών η οποία ορίζεται σε εκατό (100) δρχ. 
ανά κάτοικο σε ετήσια βάση. 

β) Πρόσοδοι από την περιουσία-του Συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα 
φυσικά ή νομικά πρόσωπα ή οργανισμούς - δωρεές ομογενών 
κ.λπ. 

δ) Πρόσοδοι από τους φόρους, τέλη, δικαιώματα που επιβάλ¬ 
λονται υπέρ του Συνδέσμου. 

ε) Επιχορήγηση από τους φορείς του Δημόσιου Τομέα (άρθρο 
1 παραγρ. 6 Ν. 1256/82) για την εκτέλεση έργων, την κάλυψη 
διαφόρων δαπανών και την πληρωμή των αποδοχών του προσω¬ 
πικού του Συνδέσμου. 

4) Έδρα του Συνδέσμου ορίζουμε την Κοινότητα Αγίου Δημη- 
τρίου. 

5) Χρονική διάρκεια του Αναπτυξιακού Συνδέσμου: αόριστη. 

Η απόφαση αυτή να δημοσιευθεί στην Εφημερίδα της Κυβερ- 

νήσεως. 

Κοζάνη, 20 Οκτωβρίου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 
-♦- 

Αριθ. 13250 (12) 

Κύρωση Αναδασμού αγρ/τος Αγ. Δημητρίου Ν. Μαγνησίας. 
Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις Ν. 674/77 άρθρο 15 παραγρ. 1. 

2. Το αριθ. 1433/15.10.87 έγγραφο του Γραφείου Τοπο¬ 
γραφικής Μαγνησίας με το οποίο στάλθηκε ο φάκελος με τα στοι¬ 
χεία του Αναδασμού αγρ/τος Αγ. Δημητρίου Περιβλέπτου. 

3. Σχετική εισήγηση της Δ/νσης Γεωργίας της Νομαρχίας 
μας, αποφασίζουμε: 

Κυρώνουμε το νέο κτηματικό καθεστώς που διαμορφώθηκε με 
τον αναδασμό το έτος 1985 στην κτηματική περιοχή Αγ. Δημη¬ 
τρίου Περιβλέπτου, όπως αυτό απεικονίζεται στους συνταχθέντες 
από την Επιτροπή Αναδασμού κτηματολογικούς πίνακες και δια¬ 
γράμματα της περιοχής αυτής. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Βόλος, 21 Οκτωβρίου 1987 
Ο Νομάρχης 
ΑΘ. ΣΙΑΤΡΑΣ 

-♦- 

Αριθ. 12629 (13) 

Διορισμός μελών Διοικητικού Δικαστηρίου Στρατιωτικών Επιτά¬ 
ξεων Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις των άρθρων 32 και 33 του Νόμου 4442/29 
«περί Στρατιωτικών και Ναυτικών Εισφορών και Ναυλώσεων» 
όπως τροποποιήθηκαν με το ΠΔ. 115/1984 «Διορισμός μελών 
ΔΔΣΕ». 

2. Την πάγια διαταγή 8-11/1980/ΔΟΙ 

3. Τις διοικητικές οδηγίες της ΔΟΙ/ΓΕΣ επί της εφαρμογής 
των διατάξεων του ΠΔ. 115/1984. 

4. Το Φ 851/30/674141/1987 έγγραφο της ΣΔΑ. 

5. Την απόφαση της Νομαρχίας 12188/13.11.1986, απο¬ 
φασίζουμε: 

1. Διορίζουμε τους παρακάτω ως μέλη του Διοικητικού Δικα¬ 
στηρίου Στρατιωτικών Επιτάξεων Νομού Φωκίδας 

α) Τακτικά Μέλη 
αα) Πρωτόδικες 

- Χονδρογιάννη Δημήτριο 

- Μαντζαβίνο Γεώργιο 
ββ) Στρατιωτικούς 

- Αν/χη (ΠΒ) Στρατούλια Αθανάσιο του ΚΕΠΒ 

- Τ/χη (Σ) Πασχάλη Γεώργιο του ΣΓ Άμφισσας 
γγ) Οικονομικούς 

- Πολύζο Παντελή, Οικονομικό Έφορο Άμφισσας του Κλά¬ 
δου ΠΕΙ Εφοριακών με Α βαθμό. 

β) Αναπληρωματικά Μέλη 
αα) Πρωτόδικες 

- Αθανασιάδη Γεώργιο 
ββ) Στρατιωτικούς 

- Τ/χη (ΦΠΒ) Κοτρώτσιο Χρήστο του ΚΕΠΒ 

- Λ/γο (ΠΒ) Παντούλια Γεώργιο του ΚΕΠΒ 
γγ) Οικονομικούς υπαλλήλους 

- Παπαθανασίου Δωροθέα, υπάλληλο του Κλάδου ΠΕΙ με Α 
βαθμό. 

2. Κάθε προηγούμενη απόφασή μας παύει να ισχύει. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Άμφισσα, 13 Οκτωβρίου 1987 
Ο Νομάρχης 
Λ. ΤΣΙΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





